दोस्त ने पैसे नहीं लौटाए तो पहले किया मर्डर, फिर शव के टुकड़े कर टॉयलेट में बहाया, सीवर जाम हुआ तो खुली पोल  
पीड़ित से लेने थे एक लाख रुपये 
पुलिस पूछताछ में आरोपी ने कबूल किया गुनाह
मृतक की हुई पहचान
मुंबई में एक युवक की बर्बरता से हत्या कर उसके शव के टुकड़े कर टॉयलेट में बहाने का मामला सामने आया है. घटना पुलिस (Mumbai Police) के अनुसार एक युवक के शव के कई टुकड़े सीवर से मिले हैं. पुलिस (Mumbai Police) ने शव की पहचान 58 वर्षीय गणेश विट्ठल के रूप में की है. पुलिस की जांच में पता चला है कि गणेश की हत्या उसके ही एक दोस्त ने एक हफ्ते पहले की थी. मामला मुंबई के विरार का है. पुलिस (Mumbai Police) की शुरुआती जांच में पता चला है कि गणेश की हत्या सिर्फ इसलिए की गई क्योंकि उसने आरोपी पिंटू के एक लाख रुपये नहीं लौटाए थे. आरोपी पिंटू ने पहले गणेश को घर पर फर्नीचर को हटाने के बहाने बुलाया. इसके बाद दोनों ने साथ बैठकर शराब पी, इसी दौरान दोनों के बीच कहासुनी शुरू हो गई. इसके बाद ही आरोपी ने गणेश की हत्या कर दी. पुलिस (Mumbai Police) अधिकारी के अनुसार गणेश की जल्द ही शादी होने वाली थी. पिंटू ने गणेश की हत्या करने के बाद उसके शव के कई टुकड़े किए और फिर एक-एक करके उसे टॉयलेट में बहा दिया.